cy en cy cy id ceb fr fi cy cy en cy fr en cy cy de cy cy cy cy cy cy cy cy cy en en en en en en fy en fy en en en en cy en es cy cy fr cy cy es en cy cy de cy cy en es nl de cy en cy de cy ceb fr fi cy en en cy en en en
Sut all hyfforddi cefnogi penderfyniadau rheng flaen gwell – Blog Y Gyfnewidfa Arfer Da
Annog gwelliant yng ngwasanaethau cyhoeddus trwy rannu dysgu a gwybodaeth
Gorffennaf 18, 2017 1 Comment
Read this blog post in English
Sut gall hyfforddiant (‘coaching’) helpu staff rheng i flaen wneud penderfyniadau gwell? Cwrddodd Dyfrig Williams ag Owain Israel o Gymdeithas Tai Charter i ddysgu sut mae’n helpu staff i gymryd perchnogaeth o gwynion.
Frontline Futures, a’r hyn y gellir ei ddysgu ohoni ar gyfer y rhai sy’n defnyddio gwasanaethau cyhoeddus yn aml, cefais wahoddiad i ddigwyddiad TAI y Sefydliad Tai Siartredig er mwyn dysgu rhagor ynglŷn â’r ffordd y mae’r dulliau hyfforddi wedi arwain at wella gwasanaethau cyhoeddus. Cwrddais ag Owain Israel o Gymdeithas Tai Charter i ddysgu sut mae’n rhoi’r hyn a ddysgwyd ar y cwrs ar waith.
Cyn siarad ag Owain, doedd gennyf fawr o syniad beth oedd rôl syrfewyr mewn cymdeithasau dai, ond roedd yn ddiddorol dysgu rhagor am y ffordd y maent yn gwella ansawdd tai. Mae gwaith Owain yn canolbwyntio’n arbennig ar dai gwag, lle bydd y syrfëwr yn cynnal arolwg diwedd tenantiaeth i gael golwg ar dŷ cyn iddo ddod yn dŷ gwag. Mae hyn yn rhoi cyfle i denantiaid ddatrys unrhyw faterion cyn i’r gymdeithas tai godi tâl arnynt.
Fel rhan o’r hen broses, byddai’r syrfëwr yn dychwelyd i’r tŷ ar gyfer ôl-archwiliad ar ôl i’r gwaith gael ei wneud. Fodd bynnag, nid ydynt bob amser yn cael gwybod pryd bydd pobl yn gadael. Yn y Gyfnewidfa Arfer Da, rydym yn clywed llawer am y broses y mae staff yn gweithio iddi, heb feddwl am beth yw’r canlyniad i bobl. Mae Owain a’i dîm wedi cwestiynu pob agwedd o’r broses, gan gynnwys a ellir cynnal archwiliad yn hytrach nag arolwg eiddo gwag. Bydd rhai contractwyr dim ond yn gwneud gwaith a nodwyd yn yr arolwg, sy’n golygu nad yw gwaith arall sydd ei angen wedi cael ei wneud. Mae’r broses wedi creu problemau o ran atebolrwydd, gyda thenantiaid o bryd i’w gilydd yn anhapus gyda’r canlyniadau.
Felly sut mae Cymdeithas Tai Charter yn mynd i’r afael â hyn? Un o’r pethau rwy’n ei hoffi’n fawr am ei gwaith yw ei bod nhw am wneud llawer o newidiadau bychain, a hefyd ei bod am wneud y newidiadau hynny yn raddol. Maen nhw wedi newid y daflen arolwg sy’n cael ei defnyddio ac maen nhw’n ystyried p’un a yw hi bob amser yn angenrheidiol cynnal arolwg os yw’r tŷ mewn cyflwr rhesymol. Golyga hyn fod gan gontractwyr fwy o ryddid i ymgymryd â gwaith priodol.
Cymryd perchenogaeth o gwynion
Y cam nesaf yn y gwaith o symleiddio’r broses hon yw i syrfewyr gymryd mwy o berchnogaeth o’r cwynion maent yn eu cael. Ar hyn o bryd, mae’r Rheolwr Gwasanaethau Cymorth yn casglu cwynion ac yn treulio diwrnod yr wythnos yn delio â nhw, sydd ddim yn ddefnydd effeithiol o’i amser. Mae rhan o’r ateb yn dechnegol, ac mae Charter yn rhoi’r systemau gwybodaeth cywir i syrfewyr er mwyn iddynt gael gwell mynediad at ddata. Maen nhw bellach yn cynnal sesiynau hyfforddiant ar ddefnyddio’r system er mwyn uwchsgilio pawb.
Ail ran y broses hon yw’r elfen ddynol, lle mae’r cwrs Frontline Futures wedi ychwanegu gwerth gwirioneddol. Mae Owain wedi bod yn hyfforddi staff fel eu bod yn teimlo eu bod yn gallu delio â phroblemau eu hunain heb uwchgyfeirio materion. Mae’r materion hyder hyn yn cyd-fynd â damcaniaeth Jonathan Haidt am yr eliffant, y reidiwr a’r llwybr, y rhannodd Melys â ni yn y blogbost blaenorol. Yn y ddamcaniaeth hon, y system emosiynol sy’n darparu’r grym i wella gwasanaethau, nid y system resymegol.
Mae Owain wedi bod yn cyflwyno’r hyfforddiant hwn drwy gwrdd ag unigolion, lle mae’n nodi’r gefnogaeth sydd ei hangen arnynt a pha rwystrau sy’n bodoli. Nid yw Owain wedi disgrifio’r sesiynau hyn fel sesiynau hyfforddiant i’r staff, yr oll ydynt yw cyfarfodydd un i un. Mae’r cyfarfodydd hyn wedi ei helpu i nodi pam bod staff yn amharod i wneud penderfyniadau eu hunain. Mae hefyd wedi defnyddio’r technegau hyfforddi hyn mewn cyfarfodydd tîm, lle bydd staff yn dod i’r cyfarfod gyda phroblem. Yna maent yn myfyrio ar y ffordd y gwnaethant ddelio â’r broblem yn y gorffennol ac yn ystyried sut y gallant ei datrys. Mae syrfewyr bellach yn siarad yn fwy agored am y problemau maent yn eu hwynebu, maent yn fwy ymwybodol o briodolrwydd eu hymatebion a bellach maent yn cymryd perchnogaeth o ymholiadau tebyg ac yn delio â nhw eu hunain.
Mae’r Gyfnewidfa Arfer Da wedi gwneud llawer o waith yn y gorffennol ar rymuso staff, gan gynnwys ystyried ymddiriedaeth staff, sy’n hanfodol i rymuso staff. Rydym hefyd wedi bod yn edrych ar sut mae sefydliadau wedi cymryd risgiau a reolir yn dda er mwyn arloesi, lle rydym wedi dysgu bod dulliau ‘diogel i fethu’ yn aml yn debygol o alluogi staff i ddarparu gwasanaethau gwell. Mae gennyf lyfr ar symud i ffwrdd o’r system gorchymyn a rheoli ar fy rhestr darllen, ac mae siarad ag Owain yn sicr wedi cynyddu fy niddordeb yn y ffordd y gall hyfforddiant helpu staff i symud i ffwrdd o ganolbwyntio’n llwyr ar brosesau i edrych ar sut y gall ymagweddau sy’n canolbwyntio ar ganlyniadau arwain at wasanaethau cyhoeddus gwell.
Clicio i'w rannu ar Twitter (Opens in new window)
Click to share on Facebook (Opens in new window)
Clicio i'w e-bostio at ffrind (Opens in new window)
Click to share on LinkedIn (Opens in new window)
Clicio i argraffu (Opens in new window)
Cliciwch i rannu yn WhatsApp (Opens in new window)
Clicio i'w rannu ar Reddit (Opens in new window)
Cliciwch i rannu yn Telegram (Opens in new window)
Click to share on Skype (Opens in new window)
Click to share on Pocket (Opens in new window)
Click to share on Pinterest (Opens in new window)
Click to share on Tumblr (Opens in new window)
Pobl cwynion, cymraeg, eiddo gwag, hyfforddiant, Sefydliad Tai Siartredig Cymru, syrfewr, tai
Gwneud defnydd o ddata agored
Trivallis: Newid diwylliant o fewn y rheng flaen
Pingback: Gŵyl Dai: Bowlenni Pysgod, methiant a chymhlethdod | Cyfnewidfa Arfer Da
Gadael Ymateb Diddymu ymateb
Categoriau Dewis Categori Asedau Cyllid Digidol Gwasanaethau Llywodraethu Pobl Podlediadau
Dilynwch ein blog trwy e-bost
Rhowch eich cyfeiriad e-bost er mwyn dilyn y blog hwn ac i dderbyn hysbysiadau o flogbostau newydd drwy e-bost.
Dilynwch ni ar Twitter
Gwrandewch ar ein gweithdai Cymunedau Gwledig yn fyw!
Pennod dau: Dr Chris Subbe a Dr Olwen Williams
Pennod Un: Rupert Moon (Rygbi Gogledd Cymru) a’r Athro Judy Hutchings (Rhaglen gwrth-fwlio KiVa)
Archifau Dewis Mis Gorffennaf 2019 Mehefin 2019 Mai 2019 Mawrth 2019 Chwefror 2019 Rhagfyr 2018 Tachwedd 2018 Hydref 2018 Medi 2018 Awst 2018 Mehefin 2018 Mai 2018 Ebrill 2018 Mawrth 2018 Chwefror 2018 Rhagfyr 2017 Tachwedd 2017 Medi 2017 Awst 2017 Gorffennaf 2017 Mehefin 2017 Mai 2017 Ebrill 2017 Mawrth 2017 Chwefror 2017 Ionawr 2017 Rhagfyr 2016 Tachwedd 2016 Hydref 2016 Medi 2016 Awst 2016 Gorffennaf 2016 Mehefin 2016 Mai 2016 Ebrill 2016 Mawrth 2016 Chwefror 2016 Ionawr 2016 Rhagfyr 2015 Tachwedd 2015 Hydref 2015 Medi 2015 Awst 2015 Gorffennaf 2015 Mehefin 2015 Mai 2015 Ebrill 2015 Mawrth 2015 Chwefror 2015 Ionawr 2015 Rhagfyr 2014 Hydref 2014 Medi 2014 Awst 2014 Gorffennaf 2014 Mehefin 2014 Mai 2014 Ebrill 2014 Mawrth 2014 Chwefror 2014 Ionawr 2014 Rhagfyr 2013 Tachwedd 2013 Hydref 2013 Medi 2013 Awst 2013 Gorffennaf 2013 Ebrill 2013
Send to Email Address Eich Enw Eich Cyfeiriad E-bost Diddymu
Post was not sent - check your email addresses!
Email check failed, please try again
Sorry, your blog cannot share posts by email.